《杂诗》
清代·宝廷

无名何必求，有名何必避。有名与无名，皆我身外事。

天地生我身，与众原无二。悠悠流俗中，何劳自矜异。

今朝有酒钱，正可谋一醉。醉后欲题诗，迷离不成字。

作者简介：宝廷（1840—1890）爱新觉罗氏，初名宝贤，字少溪，号竹坡，字仲献，号难斋，晚年自号偶斋。济尔哈朗八世孙。同治七年进士，授编修，历官少詹事、内阁学士、礼部右侍郎等官。与黄体芳、张之洞等主持清议。工诗好饮。有《偶斋诗草内外集》、《尚书持平》。